ҶДММ «Чжунгтсай Моҳир Семент»

ҶДММ «Чжунгтсай Моҳир Семент» — корхонаи бузурги истеҳсоли семент дар ноҳияи Ёвон 23 августи соли 2016 таъсис ёфтааст.
 Таърихи ифтитоҳи корхона 
Корхонаи мазкур бо иқдоми соҳибкори ватанӣ  Баҳриддин Ҷӯрахонов дар майдони 22 гектар бунёд гардида, барои сохтмони он сармояи  умумӣ дар ҳаҷми  958 миллион сомонӣ ҷалб шудааст, ки  35 фоизи ин маблағ  саҳми соҳибкори ватанӣ ва боқимонда 65 фоиз сармояи хориҷӣ мебошад.

Дар заминаи корхонаи мазкур  аз  ҳисоби  маблағҳои умумӣ  бунёду ба истифода додани коргоҳи истеҳсоли варақаҳои гаҷӣ бо маблағи  120 миллион сомонӣ ва иқтидори 1 миллион метри квадратӣ дар як сол ҳамчунин бунёди  коргоҳи истеҳсоли халтаҳои қоғазӣ бо маблағи  80  миллион  сомонӣ ва иқтидори 80 миллион халта дар як сол дар назар дошта шудааст.
Иқтидори истеҳсолии корхона  ба  1 миллиону 200 ҳазор тонна семент дар  як сол баробар  буда, оянда  дар он  ва  ду  корхонаи дигари дар марҳилаи дуюм бунёдшаванда  850 нафар бо ҷойи  кори доимӣ ва маоши хуб таъмин мегарданд.

 Нигаред низ 
 Саноати Тоҷикистон
 ҶДММ «Хуаксин Ғаюр Семент»

 Эзоҳ 

Гурӯҳ:Саноати Тоҷикистон
Гурӯҳ:Коргоҳҳои Тоҷикистон
Гурӯҳ:Вилояти Хатлон
Гурӯҳ:Ноҳияи Ёвон